ועדת הכספים, כנסת 19, פרוטוקול מספר 139, 2013-07-17 22:30

ניסן סלומינסקי: אנחנו מחדשים את הישיבה.

יעקב ליצמן: האם אדוני מתכוון להעלות הלילה את הנושא של הקייפ?

ניסן סלומינסקי: אם נספיק.

ניסן סלומינסקי: אנחנו צריכים להעלות את הנושא הזה.

ניסן סלומינסקי: אתה בדקת עם עצמך את הנושא?

יעקב ליצמן: כן.

יעקב ליצמן: בדקתי.

ראובן ריבלין: כל השאלה היא החרגה של הדסה.

יעקב ליצמן: יש לי טענה אחרת.

אראל מרגלית: אתמול בשדולה היה בחור צעיר, אנימטור, והוא צייר את זה.

אראל מרגלית: זה העובד החדש שאמור להקל על הקיצוצים.

יעקב ליצמן: לגבי הנושא של הקייפ.

ניסן סלומינסקי: אני מציע שאולי נעשה את זה כשנגיע לנושא כי לפני כן יש לנו עוד כמה דברים.

ניסן סלומינסקי: אני יודע מה אתה רוצה להגיד.

ניסן סלומינסקי: אתה רוצה שנעשה ניסיון כדי לראות אם אני יודע מה אתה רוצה לעשות?

יעקב ליצמן: יכול להיות.

יעקב ליצמן: מישהו לחש לך באוזן.

ניסן סלומינסקי: לא.

ניסן סלומינסקי: אף אחד לא אמר לי כלום, אבל אולי אני טועה.

יעקב ליצמן: הנושא של קייפ עלה והתחיל דיון שלא הסתיים.

יעקב ליצמן: גפני הציע להקים ועדה.

ניסן סלומינסקי: ידעתי שרצית להגיד את זה.

יעקב ליצמן: אני לא מתכוון לזה.

יעקב ליצמן: גפני הציע להקים ועדת משנה ובזה הסתיים הדיון ולא התקיים דיון כי היו ויכוחים.

יעקב ליצמן: יוצא שבנושא של הקייפ לדעתי לא הסתיים הדיון.

יעקב ליצמן: לכן, מאחר והדיון לא הסתיים, אנחנו מנועים מלהצביע על זה הלילה.

יעקב ליצמן: היועצת המשפטית, נושא שלא הסתיים בו דיון, אי אפשר להצביע עליו.

יעקב ליצמן: אני טוען שבנושא הקייפ לא הסתיים הדיון.

יעקב ליצמן: היה דיון, התחיל דיון, גפני זרק הצעה להקים ועדת משנה ואז אמרת לו שנחשוב, נבדוק, משהו כזה ובזה זה הסתיים.

יעקב ליצמן: לא הסתיים הדיון.

ניסן סלומינסקי: תלוי מה זה נקרא הסתיים דיון.

ניסן סלומינסקי: כרגע אנחנו לא דנים בזה ואני מציע שנתקדם.

ניסן סלומינסקי: כשנגיע לנושא הזה, נדבר עליו.

יעקב ליצמן: על מה מדברים עכשיו?

ניסן סלומינסקי: אנחנו הולכים לדבר על אחוז וחצי מס הכנסה של יחידים.

יצחק כהן: ברשויות יש עוד ארבע הסתייגויות שלא הצבענו עליהן.

יצחק כהן: רשום לי כאן.

שגית אפיק: לא, הצבענו על כולן.

שגית אפיק: היו ארבע הסתייגויות שלא ביקשתם עליהן רביזיה.

יצחק כהן: אני אמחק אותן.

יצחק כהן: אני כל כך סומך עליך.

יצחק כהן: במסים יש לנו 11 הסתייגויות.

שגית אפיק: אנחנו בפרק י"ח, העלאת שיעורי המס ליחיד.

שגית אפיק: סעיף 40, פסקה (44).

ניסן סלומינסקי: פרק ו', מסים, סימן א', מס הכנסה.

ניסן סלומינסקי: העלאת שיעורי המס ליחיד.

שגית אפיק: אתה רוצה להציג את ההסכמות אליהן הגעת?

ניסן סלומינסקי: כן.

שגית אפיק: אלה השינויים שיושב ראש הוועדה הגיע להסכמות לגביהם והוא יסביר אותם.

יעקב ליצמן: הוא הסביר.

ניסן סלומינסקי: אז אני אסביר עוד פעם כי עכשיו מתקיים הדיון וקודם נתנו רקע.

ניסן סלומינסקי: ההצעה הראשונית הייתה שמעלים את מס ההכנסה ליחיד באחוז וחצי על הכול.

ניסן סלומינסקי: כל מי שחייב במיסוי, עולה על הכול.

ניסן סלומינסקי: אמרנו לאוצר שמאחר שאנחנו רואים את עצמנו – או אני רואה את עצמי, אבל אני אומר אנחנו כי אמרתי שאני נותן קרדיט לכולם –

משה גפני: אנחנו לא רוצים לקחת את הקרדיט הזה.

ניסן סלומינסקי: אני רוצה שכל הזמן אני אגיד "אני"?

יצחק כהן: כן.

משה גפני: אני לא במשחק הזה.

משה גפני: אני לא רוצה להיות בעניין.

ניסן סלומינסקי: אתה רוצה שאני אגיד "אני" במקום "אנחנו" כשאני רוצה לתת את הקרדיט לוועדה.

ניסן סלומינסקי: בסדר, אני.

ניסן סלומינסקי: אני אגיד אני אבל זה כולל עוד הרבה וזה בסדר.

ניסן סלומינסקי: רק שלא יהיו כל הזמן הערות.

ניסן סלומינסקי: אמרנו שאני רואה את תפקידי ואני חושב שכולנו רואים את תפקידנו בניסיון להגן על השכבות החלשות ועל שכבת הביניים, שכבות שנפגעות.

משה גפני: במה הגנת עליהם?

משה גפני: שאתה מעלה להם מס הכנסה באחוז?

משה גפני: לפני שנה אנחנו הפחתנו כאן שני אחוזים.

משה גפני: אתה מעלה להם באחוז.

ניסן סלומינסקי: ר' משה, עשה לי טובה, גם העליתם במע"מ והעליתם הרבה דברים.

משה גפני: לא העלינו מס הכנסה למעמד הביניים.

משה גפני: הפחתנו.

ניסן סלומינסקי: אמרתי מע"מ.

ניסן סלומינסקי: לא הורדתם אלא העליתם.

ניסן סלומינסקי: עזוב, למה אנחנו צריכים להיכנס ולהראות מה היה בתקופה שלך?

ניסן סלומינסקי: עזוב.

ניסן סלומינסקי: בכל אופן, ההצעה הייתה אחוז וחצי וניסיתי כן לשפר את מעמדן של השכבות החלשות אבל בעיקר את מעמד דור הביניים, נקרא לו כך, ולכן אמרתי שאני לא מוכן שיעלו באחוז וחצי על הכול אלא עד 14 אלף – שלהערכתי זה מרכז את מירב דור הביניים – באחוז אחד ולא יותר.

אחמד טיבי: זה לא דור הביניים אלא מעמד הביניים.

ניסן סלומינסקי: אני יודע.

מרב מיכאלי: אדוני היושב ראש, אם אתה מביא עכשיו מתווה חדש של מיסוי, זה נושא חדש.

ניסן סלומינסקי: לא, זה לא נושא חדש.

מרב מיכאלי: איך לא נושא חדש?

מרב מיכאלי: לא למדנו ולא ראינו את המתווה הזה.

מרב מיכאלי: ועדת הכנסת צריכה להחליט לגבי זה ואם כן, אנחנו צריכים לקבל את המתווה הזה ולדעת על מה מדובר.

אחמד טיבי: זאת נקודה חשובה.

ניסן סלומינסקי: מה שחולק כאן, זה המתווה החדש.

ניסן סלומינסקי: נכון?

שגית אפיק: כן.

שגית אפיק: בכתב יד.

ניסן סלומינסקי: זה מה שקיבלת.

ניסן סלומינסקי: מרב, את קיבלת את ההצעה החדשה בכתב יד.

מרב מיכאלי: עכשיו קיבלתי אותה.

מרב מיכאלי: הערב קיבלתי אותה עם הערימה הזאת אבל לא לפני כן ולא יכולתי לקרוא אותה בזמן שאנחנו מצביעים כאן.

ניסן סלומינסקי: בבוקר הסברתי לך.

ניסן סלומינסקי: אנחנו סומכים על האינטליגנציה שלך שאת יכולה.

מרב מיכאלי: אני טוענת נושא חדש.

ראובן ריבלין: אני לא בטוח שזה נושא חדש.

ראובן ריבלין: יריב יודע הכי טוב.

ניסן סלומינסקי: ביקשנו, וזה מה שקיים בהצעה, שעד משכורת של 14 אלף שקלים, יעלו את מס ההכנסה רק באחוז אחד.

ניסן סלומינסקי: ממשכורת של 14 אלף עד 22 אלף שקלים, יהיה אחוז וחצי.

ניסן סלומינסקי: ממשכורת של 22 אלף למעלה, שני אחוזים.

ניסן סלומינסקי: זאת ההצעה.

ניסן סלומינסקי: נכון שהשינוי הזה, משמעותו מיליארד שקלים.

ראובן ריבלין: הפחתה בהכנסות.

ניסן סלומינסקי: נכון.

ניסן סלומינסקי: לכן צריך יהיה להשלים את זה ואמרתי מהיכן תגיע ההשלמה, אבל אני מניח שאנחנו צריכים להפריד בין זה לבין ההשלמה.

ניסן סלומינסקי: דובר שלא תהיה השלמה מלאה אלא מתקרבת.

ניסן סלומינסקי: יצטרכו להביא ממקורות אחרים.

ניסן סלומינסקי: ההשלמה תהיה בזה שאנחנו במשכורת מ-22 אלף שקלים מעלים בשני אחוזים.

משה גפני: היה בעיתון שהצמיחה עלתה והאבטלה ירדה.

ניסן סלומינסקי: מ-22 אלף שקלים, זה עולה בשני אחוזים – חצי אחוז יותר – וגם אמרנו שמקפיאים את מדרגות המס.

ניסן סלומינסקי: שני אלה ביחד נותנים איזשהו סכום שהוא לא הסכום עצמו, הוא פחות אבל הוא מתקרב לסכום ולכן אנחנו צריכים השלמות ממקורות נוספים שגם עליהם דיברנו מחוץ לקופסה ושהם עוזרים.

ניסן סלומינסקי: כרגע אנחנו דנים בנושא של מס הכנסה במתווה החדש ואני חושב שהוא מתווה מבורך ואני חושב שהוא מייצג נאמנה את עמדת הוועדה.

גילה גמליאל: הוא הרע במיעוטו.

ניסן סלומינסקי: הרע במיעוטו ומייצג את עמדת הוועדה לאחר שכבר הייתה ההצעה או הכנסת אישרה.

מרב מיכאלי: לדעתי אם אני טוענת נושא חדש, אנחנו לא אמורים לדון בזה אלא זה צריך קודם ללכת לוועדת הכנסת.

ניסן סלומינסקי: על כל דבר אפשר להגיד נושא חדש.

ראובן ריבלין: תשאלי את היועצת המשפטית.

ניסן סלומינסקי: אני מניח שצריכה להיות איזו סבירות לגבי נושא חדש.

מרב מיכאלי: ועדת הכנסת מכריעה אם יש או אין סבירות.

מרב מיכאלי: נשמע מה היועצת המשפטית אומרת בעניין זה.

ניסן סלומינסקי: תכף נראה.

ניסן סלומינסקי: אני רק רוצה להסביר.

משה גפני: העברנו היום נושא חדש בוועדת החינוך.

משה גפני: זה לא נתון לשיקול דעת.

ראובן ריבלין: זה דבר סרק.

מרב מיכאלי: זה לא דבר סרק.

מרב מיכאלי: זה חדש.

משה גפני: נושא חדש לא נתון לשיקול דעת.

ניסן סלומינסקי: זה לא נושא חדש.

ניסן סלומינסקי: נשמע עוד מעט.

ניסן סלומינסקי: כשאתה לוקח משהו ואתה פורס אותו קצת אחרת, זה לא נושא חדש.

ניסן סלומינסקי: שוב אני אומר שהחלק שלנו בדיון הוא האם אנחנו הולכים על המתווה החדש או שנשארים באחוז וחצי הכולל.

שגית אפיק: אתה רוצה התייחסות לשאלת נושא חדש?

ניסן סלומינסקי: כן.

שגית אפיק: כל תיקון שהוועדה מציעה להצעת החוק, רשאי חבר הכנסת או נציג הממשלה לטעון לגביו נושא חדש.

שגית אפיק: לגבי נושא חדש, אין שיקול דעת ואין מבחן משפטי שאומר האם מדובר בנושא חדש או לא.

שגית אפיק: אם חבר הכנסת עומד על בקשתו שזה נושא חדש, אי אפשר להמשיך לקיים את הדיון לגבי אותו נושא בוועדה וצריך לקבל את הכרעת ועדת הכנסת.

שגית אפיק: במקרה הזה, לו נשאלתי מבחינה מהותית האם מדובר בנושא חדש, אני חושבת שלא מדובר בנושא חדש.

שגית אפיק: יחד עם זאת, אם תעמדי על בקשתך, אי אפשר יהיה להמשיך את הדיון בעניי הזה וצריך יהיה להעביר אותו לוועדת הכנסת.

ניסן סלומינסקי: מאחר ואנחנו רוצים להתקדם ואין לנו הרבה זמן, אם נצטרך לעצור ולא לדון בזה, יכול להיות שאני אחזור למתווה הישן של אחוז וחצי ועליו נצביע.

ניסן סלומינסקי: אתם צריכים להחליט אם המתווה של אחוז וחצי הוא יותר טוב, כי אז נצביע עליו.

יצחק כהן: יש לי כאן מחלוקת.

יצחק כהן: השאלה מאפס עד 14 הוא משלם אחוז, מ-14 עד 22 הוא משלם אחוז וחצי, מ-22 ומעלה הוא משלם שני אחוזים.

יצחק כהן: אחד ועוד אחד וחצי ועוד שני אחוזים.

עפר שלח: לא, לא מצטבר.

יצחק כהן: עד 14 הוא משלם אחוז?

עפר שלח: על החלק השולי.

מרב מיכאלי: אדוני היושב ראש, אני עומדת על בקשתי וטוענת נושא חדש.

ניסן סלומינסקי: אנחנו ממשיכים לדון על מתווה של אחוז וחצי על כולם.

ניסן סלומינסקי: זה מה שרוצה האופוזיציה וזה מה שנעשה.

ניסן סלומינסקי: ידע כל עם ישראל שהאופוזיציה רוצה ללכת על מתווה של אחוז וחצי.

ניסן סלומינסקי: בסדר.

ניסן סלומינסקי: מה אני יכול לעשות?

זבולון כלפה: אתה מצפה שהקואליציה תצביע נגד?

ניסן סלומינסקי: לא מצפה לכלום.

ניסן סלומינסקי: כרגע זה מה שהאופוזיציה רוצה.

ניסן סלומינסקי: ידע עם ישראל מה עמדת האופוזיציה שרוצה להטיל על מעמד הביניים אחוז וחצי כאשר הקואליציה רוצה להטיל אחוז.

ניסן סלומינסקי: בסדר.

ניסן סלומינסקי: נתמודד עם זה.

מרב מיכאלי: אנחנו לא מתנגדות למתווה.

מרב מיכאלי: אני רק אומרת שצריך לעשות את זה כמו שצריך לעשות את זה.

ניסן סלומינסקי: לא.

ניסן סלומינסקי: כמו שצריך לעשות את זה, זה לא.

ניסן סלומינסקי: אפילו שגית אומרת שזה לא נושא חדש אבל אם תתעקשי, יכול להיות שהיא תמליץ לדחות אבל אני לא רוצה לדחות את זה כי אנחנו רוצים להמשיך ולכן אנחנו נמשיך במתווה של אחוז וחצי ואת תיקחי על עצמך את האחריות הזאת.

ניסן סלומינסקי: אם זה טוב לך, נעשה את זה כך.

גילה גמליאל: לא הבנתי מה הבעיה.

ניסן סלומינסקי: היא טוענת שהמתווה החדש שעשינו, ששיפרנו את זה מאוד, הוא נושא חדש.

ניסן סלומינסקי: המשמעות היא שאם זה יהיה חדש, כאילו אי אפשר לדון בזה עכשיו וצריך ללכת לוועדת הכנסת ואני לא יודע מתי זה יהיה.

יעקב ליצמן: היא יכולה בעוד רבע שעה להגיד נושא חדש על כל נושא שתעלה.

יעקב ליצמן: לכן אל תזלזל בה.

יעקב ליצמן: תתמודד.

ניסן סלומינסקי: אני האחרון שמזלזל במרב.

ניסן סלומינסקי: ממש האחרון שמזלזל בה.

יעקב ליצמן: האיום שלך הוא לא איום.

ניסן סלומינסקי: אני לא מאיים.

ניסן סלומינסקי: אני קצת מתפלא כי אני הפכתי את העולם כי חשבתי שאנחנו מיטיבים.

ניסן סלומינסקי: אם אנשים עושים רק פוליטיקה ולא שום דבר אחר, בבקשה, אין לי דרך אחרת.

ניסן סלומינסקי: אין לי מה לעשות.

ניסן סלומינסקי: חשבנו שאנחנו מיטיבים ודואגים למעמד הביניים.

ניסן סלומינסקי: חשבתי שזה רצון של כולנו.

ניסן סלומינסקי: יכול להיות שאנחנו טועים ויכול להיות שלא כולנו רוצים להיטיב עם מעמד הביניים.

ניסן סלומינסקי: כרגע אנחנו דנים על המתווה הזה אלא אם כן הבקשה הזאת תרד.

משה גפני: מה זה לא רוצים?

משה גפני: הממשלה שלך הביאה אחוז וחצי.

ניסן סלומינסקי: נכון, ואני הלכתי להילחם נגדה כדי לשפר.

משה גפני: הממשלה רוצה להרע את מעמדם של האזרחים.

משה גפני: זאת החלטה שלה.

ניסן סלומינסקי: אבל אני הגעתי אתם לסיכום.

משה גפני: אתה בחור טוב אבל הממשלה רעה.

ניסן סלומינסקי: כרגע אתם נכנסים בנעלי הממשלה.

ניסן סלומינסקי: נקודה.

ניסן סלומינסקי: אלא אם כן נלך על המתווה הזה.

ניסן סלומינסקי: אם לא, אתם נכנסים לנעלי הממשלה שקראת לה ממשלה רעה.

משה גפני: היא ממשלה רעה.

ניסן סלומינסקי: אבל עכשיו תאמר את זה על מי שרוצה לחזור למתווה שלה.

ניסן סלומינסקי: לא יכול להיות שהממשלה שרוצה ללכת על זה היא רעה ואתה שהולך על זה, אתה טוב.

משה גפני: אפשר לעשות את מה שעשינו בפעם הקודמת.

משה גפני: לעשות אפס.

ניסן סלומינסקי: לא יכול להיות שהממשלה שהולכת על זה היא רעה, ואתה שהולך על זה, אתה טוב.

ניסן סלומינסקי: זה לא יכול להיות.

משה גפני: להוריד לאפס.

ניסן סלומינסקי: לא, אתה הולך על אחוז וחצי.

בועז טופורובסקי: לפי אותו הגיון, זה גם נושא חדש.

ניסן סלומינסקי: אם אתה רוצה לעשות את זה, בבקשה.

יעקב ליצמן: אני אציע למרב לחזור בה אבל עוד חמש דקות אנחנו נאמר על כל מיני דברים אחרים נושא חדש.

יעקב ליצמן: זה מה שאתה רוצה?

בועז טופורובסקי: זה מה שאתם עושים עכשיו.

יעקב ליצמן: לא.

עפר שלח: מה שאתה רוצה לומר עליו נושא חדש, אתה יכול.

עפר שלח: על מה האיום?

עפר שלח: אתה תחליט.

ניסן סלומינסקי: אני לא רוצה לאיים.

עפר שלח: אתה תחליט אם את הדבר הזה אתה רוצה לטרפד או לא.

יעקב ליצמן: עד לרגע זה לא שיחקנו את המשחק, על אף שאני מכיר אותו.

יעקב ליצמן: שיחקנו הוגן.

יעקב ליצמן: היא הציעה משהו.

יעקב ליצמן: אני לא נכנס לעצם הדבר כי עוד לא שמעתי את הדברים, אבל דבר אחד אני לא אוהב.

יעקב ליצמן: אל תבואו לאיים עליה שהיא אשמה בכל המפולת.

יעקב ליצמן: היא לא אשמה.

ראובן ריבלין: המענה היחידי לדרישתה של מיכאלי לראות בזה נושא חדש היא אמירה שאין נושא חדש, אנחנו חוזרים למתווה הקודם.

ראובן ריבלין: אחרת חייבים ללכת לוועדת הכנסת.

עפר שלח: אין כאן איום.

עפר שלח: זאת הברירה שעומדת כאן.

ראובן ריבלין: אם היא דורשת, חייבים ללכת לוועדת הכנסת.

ראובן ריבלין: עם כל הכבוד לי לשגית, עמדתה, אם זה נושא חדש או לא.

משה גפני: עופר, אתם לא יודעים מהי עבודת כנסת.

משה גפני: יושבים כאן חברי אופוזיציה, יש כאן מתווה שלם על כל הנושאים שיש באורח החיים של כל האזרחים במדינה.

משה גפני: אתם לא מתחשבים בכלל באופוזיציה, לא באים אתה בדברים, מכתיבים כל הזמן דברים.

משה גפני: מגיע יושב ראש הוועדה, בא בבוקר, אמר כמה דברים שישנו, אף אחד לא דיבר עם האופוזיציה.

משה גפני: מעולם לא היה דבר כזה.

משה גפני: אנחנו יכולים לטעון נושא חדש, אנחנו יכולים לטרפד את התקציב על פי התקנון עד שיעבור ה-31 ביולי.

עפר שלח: אין שום בעיה, אבל קח על אחריותך.

משה גפני: אתם לא מתחשבים בדעת האופוזיציה.

ניסן סלומינסקי: ר' משה, הטעות שלך – ואני פתחתי בזה ואמרתי, ולא אמרתי בצחוק – אמרתי שאני נותן קרדיט לכולם.

משה גפני: לא על נושא של קרדיט אני מדבר.

משה גפני: אותי לא מעניין קרדיט.

ניסן סלומינסקי: ראיתי מה חשוב לחברי הוועדה ואני ייצגתי את האופוזיציה מול האוצר.

ניסן סלומינסקי: אני לא יודע אם אי פעם היה לך את זה, אבל אם תסתכל, תשעים אחוזים מההישגים שהיו – אתה יכול להגיד שאפשר יותר – ראיתי מה כואב לנו ועל זה הלכנו לנסות.

ניסן סלומינסקי: אתה יכול להגיד שלא, אבל במקום לדבר אתך ושאתה תגיד לי את זה ואני שומע את זה ממך, הלכתי ועשיתי את זה עם האוצר.

משה גפני: אתה שמעת את דברי החברים שדיברו נגד, רק מה, אתה לא בעל הבית.

משה גפני: בעל הבית זה שר האוצר.

משה גפני: היו דברים שאמרת וביטלת או שחזרת בך בגלל שהוא לא נותן לך.

משה גפני: אצלי שר האוצר לא הכתיב דברים כאלה.

משה גפני: כל הוועדה הייתה נגד.

ניסן סלומינסקי: בינתיים עוד לא חזרתי בי משום דבר.

משה גפני: אל תחשוב שאנשים יושבים כאן עם הרגשה טובה.

משה גפני: אף אחד לא יושב כאן עם הרגשה טובה.

משה גפני: לא היה דבר כזה.

ניסן סלומינסקי: על תקציב כזה אף אחד לא יושב עם הרגשה טובה.

משה גפני: לא, אני מדבר על הפתרונות.

משה גפני: יושב שר אוצר שפה יש חברי ועדה שבשבילו הם אוויר במקרה הטוב.

משה גפני: אל תיקח על עצמך קרדיט.

ניסן סלומינסקי: אני לא לוקח קרדיט על שום דבר.

משה גפני: אני נותן את הקרדיט לשר האוצר לבד.

ניסן סלומינסקי: אני לא לוקח קרדיט על שום דבר.

ראובן ריבלין: אדוני היושב ראש, אני יכול לומר לשולחן הזה דברים.

ראובן ריבלין: חברת הכנסת הנכבדה והמוכשרת מיכאלי.

ראובן ריבלין: קודם כל, מבחינה פרלמנטרית – שאפו.

ראובן ריבלין: מבחינת הנושא לגופו של עניין, אם האוצר רואה בשינוי מתווה הישג של מיליארד שקלים, פירושו של דבר שהציבור שאת דואגת לו, בעיקר אותה שכבה מאוד חלשה במערכת – אני לא מדבר על פחות מ-9,000 שקלים כי הם בכלל לא משלמים מס אלא אני מדבר דווקא על שכבת הביניים הנמוכה שמרוויחה בין 9,000 ל-14 אלף שקלים, וזה משמעותי.

ראובן ריבלין: זאת אומרת, המתווה שהוא מציג, הוא מתווה שבאמת משקף את הרוח שאתם הכנסתם, בעיקר מפלגתך, לתוך מערכת הטיעונים.

ראובן ריבלין: אני חושב שההצעה החדשה היא מכוונת לדעתך.

ראובן ריבלין: חוות הדעת של היועצת המשפטית לגופו של עניין, למהות, אינה עולה או יורדת על פי השקפתה לגבי הנושא משום שגם היא אמרה שהיחידים שיכולים להחליט על כך זאת ועדתה כנסת ונמצא כאן אחד מהטובים שהיו בכנסת הזאת כיושבי ראש ועדת הכנסת, יריב לוין, והוא בוודאי יאשר את העניין.

ראובן ריבלין: אני מציע לך ברמה המהותית להסיר את בקשתך כי אני חושב שהמתווה החדש הוא בהחלט הישג לאותו ציבור שאת דואגת לו ושאני הצטרפתי לדאגה אחרי ששמעתי את דבריך.

ראובן ריבלין: לכן אני מציע שלמרות שאת צודקת מבחינה פרלמנטרית, תוותרי על הבקשה שלך כדי שנוכל לאשר את המתווה החדש שהוא הרבה יותר טוב לפי השקפת עולמך ולפי הדרך בה אתם נוקטים וקובעים את סדר העדיפות של תקציב זה.

יעקב ליצמן: אני רוצה לחזק את דבריו של רובי אבל מכיוון אחר.

ראובן ריבלין: אני רק חיזקתי את מה שאתה אומר.

אלעזר שטרן: משכתם חצי שעה.

אלעזר שטרן: הצלחתם.

יעקב ליצמן: אם רוצים או לא רוצים, ממילא אנחנו הולכים לעבוד כל הלילה.

יעקב ליצמן: אני רוצה להסביר רק דבר אחד.

יעקב ליצמן: אני בעד לקחת את ההצעה של מרב ולהציע שמ-14 עד 22 אלף שקלים נוריד עוד יותר ומשני אחוזים נעלה.

ראובן ריבלין: האוצר לא יכול להסכים לזה.

יעקב ליצמן: אני בעד לשפר עוד קצת מהצעתו של ניסן וזה אפשרי.

עפר שלח: חבר הכנסת ליצמן, אתה היית יושב ראש ועדת הכספים.

עפר שלח: כמה אחוזים זה מאפס עד 5,000?

ראובן ריבלין: כלום.

ראובן ריבלין: אפס.

עפר שלח: כמה זה אחוז מס?

עפר שלח: אתה הצעת הצעה ואני מתייחס אליה ברצינות.

יעקב ליצמן: אני אעשה לך חשבון.

עפר שלח: משמעותו של אחוז העלאה במדרגה הגבוהה היא אולי שישים מיליון.

ראובן ריבלין: זה נכון.

יעקב ליצמן: אבל לקחת בחשבון גרעון.

עפר שלח: האפס עד 5,000 הוא על כולם.

יעקב ליצמן: לפי ההצעה שלו לקחת בחשבון גרעון.

יעקב ליצמן: אני יודע שזה מיליארד שקלים.

יעקב ליצמן: ההצעה שאני מציע כרגע לא מגדילה את הגירעון בסכום גבוה.

עפר שלח: אתה מוריד אחוז במדרגות המס.

יעקב ליצמן: מה הגירעון לפי ההצעה של ניסן?

ניסן סלומינסקי: כמיליארד.

יעקב ליצמן: אז כרגע יש מיליארד ומאתיים.

עפר שלח: סך הכול השינויים שהובאו הבוקר בפני ועדת הכספים, יש בהם תזוזה של שלושה וחצי מיליארד שקלים.

עפר שלח: אתה מציע להעלות את זה לארבעה וחצי מיליארד שקלים.

יעקב ליצמן: לא.

עפר שלח: אני אומר לך שזה פורץ את יעד הגירעון.

עפר שלח: בילינו הרבה זמן עם המספרים האלה.

ראובן ריבלין: הוא מריץ את זה במחשב ותוך דקה הוא מקבל את הנתונים.

ניסן סלומינסקי: רבותיי, אתם ביקשתם הפסקה של חמש דקות?

ניסן סלומינסקי: לא.

ניסן סלומינסקי: ר' יעקב, מה הצעת?

יעקב ליצמן: לקחת את ההצעה של מרב והיא תרד ממנה.

מרב מיכאלי: אם נצמצם יותר את הפגיעה.

יעקב ליצמן: אני אומר שמ-14 עד 22, להוריד קצת.

ניסן סלומינסקי: מה זה קצת?

ניסן סלומינסקי: להוריד חצי אחוז?

יעקב ליצמן: לא 1,5 אלא 1,4.

יעקב ליצמן: תוריד משם ותוסיף לשני אחוזים.

יעקב ליצמן: זה לא הרבה כסף.

ניסן סלומינסקי: אנחנו לא יודעים מה המשמעות.

אראל מרגלית: השני אחוזים, לאיזה מס מוחלט זה מביא את השיעור?

אראל מרגלית: לאיזה שיעור מס זה מגיע?

ניסן סלומינסקי: ערן, אתה עושה את הבדיקה?

ערן יעקב: לא.

ניסן סלומינסקי: תגיד לי כמה זה בין 14 ל-22, במקום להעלות באחוז וחצי, להעלות ב-1,4 אחוז.

ניסן סלומינסקי: מה המשמעות הכספית?

ערן יעקב: לכל האורך או בכלל?

שגית אפיק: רק במדרגה.

ניסן סלומינסקי: רק במדרגה שבין 14 ל-22.

ניסן סלומינסקי: במקום אחוז וחצי, לקבוע 1,4 אחוז.

ערן יעקב: זה כסף קטן.

ערן יעקב: זה כלום.

ניסן סלומינסקי: הבנתי שזה מה שהם מבקשים.

ערן יעקב: תחזור עוד פעם כדי שלא תהיה אי הבנה.

ערן יעקב: בין 14 ל-22 אלף, זה משהו כמו 300 מיליון.

ראובן ריבלין: ברמה המשפטית, יש כאן שאלה אם זה נושא חדש.

ראובן ריבלין: בהחלט יש אבל לא בוודאות.

שגית אפיק: כל תיקון הצעה הוא נושא חדש.

ראובן ריבלין: כאן זה משהו משמעותי.

ראובן ריבלין: מבחינתה, כל הכבוד, רק שכרה יצא בהפסדה.

ערן יעקב: את רוצה שאני אסביר את ההצעה?

שגית אפיק: כן.

ערן יעקב: בסופו של דבר צריך לזכור שמה שמנחה אותנו זאת היכולת לשמר את האיזון הפיסקלי בתוך אותה מערכת.

ערן יעקב: על מנת לעשות את זה, כמו שנאמר כאן, ההצעה הייתה שאנחנו לא מעדכנים את המדרגות מצד אחד, מאידך ההצעה שהוצעה כאן – אני רוצה לדבר על משמעותה – מאפשרת להקטין מאחוז וחצי לאחוז במדרגות הראשונות, כמו שנאמר לכם כאן.

ערן יעקב: המשמעות של המהלך זה ברמת הפרט, בהשוואה למהלך של אחוז אחד מ-20 ומעלה, תלוי למי, אבל אם ניקח דוגמאות שונות, זה יכול לנוע בין 39 ל-45 שקלים לחודש, תלוי למי, בשכר הנמוך יותר.

ערן יעקב: בשכר הגבוה יותר זאת יכולה להיות תוספת של מעל 300 שקלים.

ניסן סלומינסקי: ליצמן, אתה עומד בהצעתך שבין 14 ל-22, במקום אחוז וחצי זה יהיה 1.4 אחוז.

יעקב ליצמן: 1.3.

ערן יעקב: בין 14 ל-22 אלף, מדובר בסך הכול בתוספת של כ-290 מיליון שקלים לאותה מדרגה.

ערן יעקב: כשאתם מדברים על 0.1, זה לא מסתדר עם כלום.

ניסן סלומינסקי: ההצעה שלכם, לבדוק אותה או לא?

יעקב ליצמן: כן.

מרב מיכאלי: בטח לבדוק.

מרב מיכאלי: המטרה שלנו היא לצמצם את הפגיעה.

יעקב ליצמן: ההצעה שלנו היא 1.3 אחוז מ-14 עד 22 ולמעלה מ-22 – 2.3 אחוזים.

מרב מיכאלי: אני כן הייתי שמחה לעוד מדרגה, מעל חמישים אלף, מעל שבעים אלף.

מרב מיכאלי: (חברת הכנסת מיכל בירן הצטרפה).

יעקב ליצמן: מה ההחלטה?

ניסן סלומינסקי: אין לי החלטה.

ניסן סלומינסקי: אין לי בעיה עם ההצעה שלך אבל אומרים שבמערכות האלה לא עובדים ב-1.4.

יעקב ליצמן: אמרתי 1.3 אחוז.

יצחק כהן: אני מבקש שיובהר שאלה גושים ולא מצטבר.

יעקב ליצמן: בעידן הספוטניק, אנחנו לא יכולים להאמין שאי אפשר במס הכנסה לעשות 1.3 אחוז.

יעקב ליצמן: אם הם לא יכולים לעשות את זה, צריך לסגור את מס הכנסה.

ניסן סלומינסקי: זה לא שהם לא יכולים אלא אין מדרגה כזאת.

ראובן ריבלין: היושב ראש, ההצעה שהצעת ואם אומרים נושא חדש, תחזור למקור.

אראל מרגלית: בואו נלך לקצבאות הילדים מ-2004 ולא מ-2003.

ניסן סלומינסקי: רגע.

ניסן סלומינסקי: עוד לא.

יעקב ליצמן: אני אמליץ למרב לחזור בה מהטענה לנושא חדש.

יעקב ליצמן: אנחנו הולכים לשבת שעות על גבי שעות בוועדת הכנסת.

ניסן סלומינסקי: רבותיי, אנחנו עוסקים במס הכנסה על יחידים.

ניסן סלומינסקי: הצעתי מתווה שונה ממה שקיבלנו מהכנסת שאני חושב שהוא הרבה יותר טוב כי הוא משפר.

ניסן סלומינסקי: עד משכורת של 14 אלף שקלים – אחוז אחד.

ניסן סלומינסקי: מ-14 אלף ועד 22 אלף שקלים – אחוז וחצי.

ניסן סלומינסקי: מ-22 אלף ומעלה – שני אחוזים.

יצחק כהן: לא מצטבר.

ניסן סלומינסקי: רק רגע.

ניסן סלומינסקי: אני חושב שזאת הצעה שהיא ממש מיטיבה עם מעמד הביניים אתו אנחנו רוצים להיטיב.

ניסן סלומינסקי: אני לפחות נלחמתי עליו בשם כולנו.

ניסן סלומינסקי: זה לא שאני סתם נותן קרדיט אבל הרגשתי שזה מה שכולנו רוצים והייתי בטוח שזה יתקבל.

יעקב ליצמן: כולנו רוצים ללכת הביתה.

ניסן סלומינסקי: הייתי בטוח שזה יתקבל, אני לא יכול להגיד בשמחה כי אנחנו לא רוצים בכלל את זה, אבל ביחס למה שהיה, חשבתי שזה יהיה דבר חשוב מאוד.

ניסן סלומינסקי: כולם שמחו ואמרנו שהלוואי ונצליח, ואכן זה נמצא עכשיו לפתחנו.

ניסן סלומינסקי: אם לא נוכל לדון על זה, מחוסר ברירה נצטרך לדון על ההצעה הקיימת של אחוז וחצי ואני אצטער מאוד שדווקא ועדת הכספים היא זו שמנעה את הנושא הזה.

ניסן סלומינסקי: כן.

ניסן סלומינסקי: תכף נעשה את הרביזיות.

מרב מיכאלי: אולי בינתיים נצביע על הרביזיות ואז נחזור לדון בזה.

ניסן סלומינסקי: בסדר.

ניסן סלומינסקי: נצביע על הרביזיות ואחר כך נחזור לנושא הזה.

יעקב ליצמן: אנחנו מתחילים להתבלבל.

אחמד טיבי: לא נעים לנו מהצוות של הוועדה.

אחמד טיבי: אני מחזק את מה שאמר גפני.

ניסן סלומינסקי: לא נעים לכם, אבל אתם ממשיכים לעשות את זה.

משה גפני: עכשיו אתה כבר לא יכול להאשים אותנו.

משה גפני: אנחנו הצענו הצעות נורמליות והיה אפשר לסיים את זה.

משה גפני: עכשיו תאשים את שר האוצר ולא אותנו.

אחמד טיבי: ממש לא נעים.

אחמד טיבי: לא היה דבר כזה.

יצחק כהן: להחזיק צוות 24 שעות, לא היה דבר כזה.

ניסן סלומינסקי: יש לנו חסם של שבת.

ניסן סלומינסקי: אנחנו צריכים לסיים את זה עד שבת.

אחמד טיבי: מחר יום חמישי.

ניסן סלומינסקי: אני יודע.

ניסן סלומינסקי: תסתכל מה הספקנו מהיום ועד עכשיו.

מרב מיכאלי: אנשי יש עתיד יכולים להחליף אותך בשבת.

אחמד טיבי: אפשר לקיים את הישיבה בטייבה.

משה גפני: תעשה לי טובה, אל תציע את זה.

משה גפני: הם עוד יקנו את זה.

ניסן סלומינסקי: חוזרת להעלאת שיעורי המס ליחיד.

ניסן סלומינסקי: מה החלטתכם רבותיי?

יצחק כהן: אנחנו דבקים בהחלטה של ליצמן.

אחמד טיבי: ליצמן המליץ למרב.

מרב מיכאלי: ומרב מקבלת את הצעתו של ליצמן.

מרב מיכאלי: אני אוותר על נושא חדש.

שגית אפיק: ליצמן מציע לה לרדת מנושא חדש והיא מקבלת את ההצעה.

שגית אפיק: נתקדם.

שגית אפיק: נעבור להסתייגויות לסעיפים האלה.

יעקב ליצמן: אנחנו נודיע היום נושא חדש בכל נושא שיעלה.

שגית אפיק: אני קודם אקריא את הסעיפים.

שגית אפיק: אנחנו בסעיף 40(44), י"ח.

יעקב ליצמן: אני מבקש לרשום את המתווה שלי כהסתייגות.

יעקב ליצמן: מרב, ברשותך.

יצחק כהן: להלן – הקבוצה.

עיסאווי פריג': תקריאו לנו את המתווה.

שגית אפיק: אני אקריא קודם את הסעיפים.

שגית אפיק: שתי שניות סבלנות.

שגית אפיק: נקריא את הסעיפים ונעבור לכל ההסתייגויות ויש כאן לא מעט.

שגית אפיק: בפסקה (2) שעניינה הכנסה חייבת בין 240 אלף ל-501,960 אלף לשנה, במקום 34 אחוזים – יבוא 36 אחוזים.

שגית אפיק: לגבי כל שקל נוסף, בפסקה (3), במקום 48 אחוזים – יבוא חמישים אחוזים.

שגית אפיק: בסעיף קטן (ב)(1) שעניינו יגיעה אישית, מ-63,360, במקום עשרה אחוזים – יבוא 11 אחוזים.

שגית אפיק: בפסקת משנה (2), במקום 14 אחוזים – יבוא 15 אחוזים.

שגית אפיק: בפסקה משנה (3), שעניינה 108,121 עד 168 אלף, במקום 21 אחוזים – יבוא 22 אחוזים.

שגית אפיק: בפסקת משנה (ד), נשארת הצעת הוועדה.

שגית אפיק: אנחנו בהסתייגויות.

שגית אפיק: יש לי הסתייגויות של הקבוצה.

יצחק כהן: להלן – הקבוצה.

יעקב ליצמן: 11 אחוזים אפשר אבל אי אפשר 1,3 אחוז?

יעקב ליצמן: מס הכנסה לא יודע חשבון?

שגית אפיק: מעל 600 אלף שקלים, אתם רוצים מדרגה נוספת של חמישים אחוזים.

ניסן סלומינסקי: מי בעד קבלת ההסתייגות?

עיסאווי פריג': אני רוצה לנמק.

עיסאווי פריג': אנחנו לא ממהרים.

עיסאווי פריג': אני שואל שאלה פשוטה.

עיסאווי פריג': בכל הגזרות, בכל הדיונים שניהלנו כאן ובמליאה, השיתו על העניים גזרות מכל כיוון וכיוון.

עיסאווי פריג': עכשיו באים ומשיתים עליו גזרות גם במדרגות המס.

עיסאווי פריג': תנו לבן אדם סוכריה פשוטה, למעמד הביניים, שמדרגות המס ישולמו על ידי העשירונים הגבוהים.

עיסאווי פריג': למה אתם מתעקשים וחוזרים על אותם דברים?

ניסן סלומינסקי: את זה עושה ההצעה שלנו.

עיסאווי פריג': לא, זה לא נכון.

עיסאווי פריג': המתווים שהצגנו בהסתייגויות משקפים אחרת.

עיסאווי פריג': יושב אתנו ידידנו משה אשר, מנהל רשות המסים.

ניסן סלומינסקי: מי בעד קבלת ההסתייגות?

ניסן סלומינסקי: הצבעה ההסתייגות לא התקבלה.

יצחק כהן: רביזיה.

יצחק כהן: מתי יהיו הצבעות על רביזיה?

ניסן סלומינסקי: בסדר.

שגית אפיק: יש הסתייגות של קבוצת חד"ש, במקום 32.5 אחוזים – יבוא 29 אחוזים.

שגית אפיק: במקום 35.5 אחוזים – יבוא.

שגית אפיק: ..

שגית אפיק: אחוזים.

שגית אפיק: במקום 49.5 אחוזים – יבוא חמישים אחוזים.

שגית אפיק: במקום 11.5 אחוזים – יבוא שמונה אחוזים.

שגית אפיק: במקום 15.5 אחוזים – יבוא 12 אחוזים.

שגית אפיק: במקום 22.5 אחוזים – יבוא 19 אחוזים.

שגית אפיק: במקום 32.5 אחוזים – יבוא 29 אחוזים.

ניסן סלומינסקי: מישהו רוצה לנמק את ההסתייגות?

עיסאווי פריג': אני אנמק.

עיסאווי פריג': אמרנו ליושב ראש ועדת הכספים ולכל חברי הקואליציה, חברים, יש כמה נקודות חשובות לנו, בואו לקראתנו ונגמור את כל הסאגה הזאת ואת כל הסיפור הזה.

ראובן ריבלין: איזה נקודות?

עיסאווי פריג': אמרנו את הנקודות.

עיסאווי פריג': שאלתי ואני שואל שוב.

עיסאווי פריג': ליצמן, כשאתה היית יושב ראש ועדת הכספים, אני רוצה להבין, קדימה הייתה בשלטון והייתה גם באופוזיציה.

עיסאווי פריג': ספר לי בבקשה על החוויה שלך שחווית עת אישרת את התקציב הדו שנתי האחרון.

עיסאווי פריג': איך זה היה?

יצחק כהן: לא.

יצחק כהן: זה לא הוא.

יצחק כהן: זה גפני.

עיסאווי פריג': גפני, אתה היית יושב ראש ועדת הכספים כאשר קדימה הייתה באופוזיציה.

עיסאווי פריג': איך אישרת את התקציב?

עיסאווי פריג': מה עשית?

ניסן סלומינסקי: השעון מצפצף.

ניסן סלומינסקי: זה להסתייגות הבאה.

ניסן סלומינסקי: מי בעד קבלת ההסתייגות?

ניסן סלומינסקי: הצבעה ההצבעה לא התקבלה.

יצחק כהן: רביזיה.

שגית אפיק: הסתייגות של חבר הכנסת ליצמן, בין 14 ל-22 אלף – להעלות את שיעורי המס ליחיד ב-1.3 אחוזים.

שגית אפיק: מ-22 אלף ומעלה – להעלות ב-2.3 אחוזים.

יעקב ליצמן: זה בעקבות ההצעה של מרב.

יעקב ליצמן: למעמד הביניים להוריד ולהעלות אצל העשירים.

מרב מיכאלי: ולהוסיף עוד מדרגה של מס יסף, מעל שמונים אלף שקלים.

יעקב ליצמן: אני לא יודע למה אתם נגד.

יעקב ליצמן: אגב, זה מוסיף לכם עוד יותר כסף.

שגית אפיק: מה ההצעה שלך?

מרב מיכאלי: להוסיף עוד אחוז.

שגית אפיק: שלושה אחוזים מעל 800 אלף.

יצחק כהן: זה לא קשור לסעיף.

יעקב ליצמן: זאת עוד הסתייגות.

שגית אפיק: הסתייגות נפרדת.

עיסאווי פריג': נקיים דיון.

יעקב ליצמן: ההסתייגות שלי היא 1,3 ו-2,3.

ניסן סלומינסקי: בין 14 ל-22 אלף רוצים שיהיה 1,4 דאו 1,3 במקום 1,5.

ניסן סלומינסקי: אחר כך יגדילו.

ניסן סלומינסקי: ערן, השאלה היא לא מה זה יוסיף.

ניסן סלומינסקי: זה לא יוסיף כלום.

ניסן סלומינסקי: אם זה מספיק להם, זה מספיק.

ניסן סלומינסקי: תסביר למה מבחינתך זה לא טוב.

ניסן סלומינסקי: אל תעשה את החשבון שלהם.

ניסן סלומינסקי: נכון שזה יוסיף עשרים שקלים ואז עשית את שלך, אבל זאת לא הנקודה.

<ערן יעקב: אני אחזור על דברים שכבר נאמרו גם על ידי שראל וגם על ידינו.

<ערן יעקב: להעלות את המס בעוד שלושה נקודות אחוז להכנסה הגבוהה מאוד, בעולם של גמישות לא מבוטלת, של ניוד לא מבוטל של אותם אנשים, של תכנונים לא מבוטלים, המשמעות היא ---

יעקב ליצמן: ולהעלות לעניים בחצי אחוז?

ניסן סלומינסקי: אם זה כך, אני לא אבקש מהם לענות.

יעקב ליצמן: סגור את הישיבה.

יעקב ליצמן: אתה עושה צחוק.

ניסן סלומינסקי: אתה יודע שבאמצע הסתייגות לא נותנים למישהו להסביר אלא מצביעים אבל אני בכל אופן ביקשתי ממנו להסביר.

ניסן סלומינסקי: תן לו לסיים את ההסבר.

<ערן יעקב: צריך לזכור שזה מעלה את המס על יחידים.

<ערן יעקב: אנחנו נהפוך למדינה מהגבוהות בעולם, אולי אפילו הגבוהה ביותר, בשיעורי מס.

<ערן יעקב: שיעורי המס יהיו מאוד גבוהים כי אם אתה מעלה את המדרגה האחרונה, נימצא ברף העליון ב-OECD במס על יחידים.

אראל מרגלית: כמה כסף יהיה אם הבקשה הזאת תאושר?

<ערן יעקב: מעט.

<ערן יעקב: המדרגה שבין 14 ל-22, מדובר ב-290 מיליון שקלים לכל אחוז.

<ערן יעקב: תחלק את הסכום ותראה.

<ערן יעקב: המדרגה האחרונה היא סביב ה-120 מיליון כל אחוז.

<ערן יעקב: אם אתה שם כל אחוז נוסף, זה 120 מיליון.

מרב מיכאלי: רק לשם הדיון, בהגינות, אולי נהיה בין הגבוהים ב-OECD אבל אנחנו גם המדינה עם אי השוויון הגדול ביותר ב-OECD כך שנראה לי שזה מתאזן.

<ערן יעקב: צריך לזכור שמדינת ישראל, בהשוואה בינלאומית, אפשר לומר שהיא כמעט הכי פרוגרסיבית בעולם במס על יחידים.

<ערן יעקב: זה נובע משיטת המס כשיש את נקודות הזיכוי, דבר שמביא לכך שחלק לא מבוטל מהאוכלוסייה לא מגיע לסף המס.

מרב מיכאלי: ועדיין, למרות זאת, העובדה היא שהפערים הם עצומים.

ניסן סלומינסקי: ליצמן ומרב, בואו נסכם שזה יעלה כך שבמקום אחוז וחצי – יהיה 1.4 אחוז.

ניסן סלומינסקי: את מה שחסר כאן הם יעלו בהמשך, אם הם ירצו, או שיספגו את זה.

ניסן סלומינסקי: אני לא יודע לומר מספרים.

ניסן סלומינסקי: מאפס עד 14 אלף – תוספת אחוז אחד.

ניסן סלומינסקי: מ-14 עד 22 אלף – תוספת של 1.4 אחוז.

ניסן סלומינסקי: מ-22 אלף ומעלה – תוספת של שני אחוזים או שהם יעלו ל-2.1 אחוזים, איך שהם ירצו.

עיסאווי פריג': זה לא מצטבר.

עיסאווי פריג': נכון?

יצחק כהן: לא.

יצחק כהן: גושים.

יצחק כהן: לא מצטברים.

יצחק כהן: נכון?

עיסאווי פריג': אמרת שכל אחוז מהווה 290 מיליון.

עיסאווי פריג': אתה מדבר על עשירית האחוז, על 29 מיליון.

שגית אפיק: מאפס עד 14 אלף שקלים - העלאה של אחוז אחד.

שגית אפיק: מ-14 אלף ועד 22 אלף – העלאה של 1.4 אחוז.

שגית אפיק: מ-22 אלף שקלים ומעלה – שני אחוזים או 2.1 אחוזים.

ניסן סלומינסקי: ערן, מה אתם רוצים?

ניסן סלומינסקי: שני אחוזים או 2.1 אחוזים?

ניסן סלומינסקי: 1.4 אחוז נשאר.

ניסן סלומינסקי: אתם רוצים להשאיר את זה על שני שקלים מעל 22 אלף שקלים?

<ערן יעקב: זה מ-14 ל-22 אלף.

ניסן סלומינסקי: כן.

ניסן סלומינסקי: מ-22 ומעלה היו שני אחוזים וכאן מציעים לך ---

יצחק כהן: לא, לא מציעים כלום.

יצחק כהן: הוא נימק למה אסור.

ניסן סלומינסקי: אפשר להשאיר את זה על שני אחוזים ואפשר לעשות את זה 2.1 אחוזים.

<ערן יעקב: אמרתי מה המשמעות לשים את זה במדרגה האחרונה.

ניסן סלומינסקי: אז נשאיר שני אחוזים במדרגה האחרונה.

<ערן יעקב: בסדר.

ניסן סלומינסקי: יורדים מכל ההסתייגויות ואפשר להצביע על זה?

ניסן סלומינסקי: על הסעיף הזה אפשר להצביע?

יצחק כהן: אפשר, כן.

ראובן ריבלין: זאת אומרת, המתווה שלך כפי שתוקן על ידי ליצמן ומרב.

יצחק כהן: להלן – הקבוצה.

ניסן סלומינסקי: בעתיד נמשיך באופן יותר שוטף?

יצחק כהן: אנחנו נאמנים לדרכנו.

ניסן סלומינסקי: כולנו.

שגית אפיק: אתם מוותרים גם על ההסתייגויות של מס יסף.

שגית אפיק: אני מורידה את כל ההסתייגויות?

יעקב ליצמן: לא.

יצחק כהן: לא.

יצחק כהן: זה סעיף העומד בפני עצמו.

ניסן סלומינסקי: לא מבין.

ניסן סלומינסקי: אתם רוצים גם את זה?

ניסן סלומינסקי: אז בוא נחזור בחזרה.

יצחק כהן: אל תעשו טובות.

ניסן סלומינסקי: אני לא מצליח להבין.

יצחק כהן: מה אתה לא מבין?

יצחק כהן: הולכים לדון שם על פשרות ואתה זורק אותנו.

יצחק כהן: מה אתה לא מבין?

ניסן סלומינסקי: מישהו זרק אתכם?

יצחק כהן: כן.

יצחק כהן: יצאת החוצה בזעם.

יצחק כהן: מה קרה?

ניסן סלומינסקי: טוב, תמשיכו את ההסתייגויות.

ניסן סלומינסקי: אנחנו יורדים מהנושא של 1.4, אם אתה לא רוצה.

ניסן סלומינסקי: בסדר.

ניסן סלומינסקי: הלכנו לקראת זה.

יצחק כהן: לקראתנו?

יצחק כהן: מעמד הביניים, זה לקראתנו?

עיסאווי פריג': לקראת אזרחי מדינת ישראל.

ניסן סלומינסקי: אני לא מבין.

ניסן סלומינסקי: אם מעמד הביניים זה מה שאכפת לך, מה אתה רוצה?

ניסן סלומינסקי: קיבלתי את ההצעה שלך.

יצחק כהן: אז תצביע עליה.

ניסן סלומינסקי: קיבלתי, אז למה אתם ממשיכים באותו נושא?

יצחק כהן: מה זה קשור?

ניסן סלומינסקי: הוספת את מס יסף.

יצחק כהן: מס יסף, זה משהו אחר.

ניסן סלומינסקי: על זה שאלנו.

ניסן סלומינסקי: אם אתה ממשיך במס יסף, אז לא עשינו כלום.

יצחק כהן: בסעיף הזה אנחנו אתך.

יצחק כהן: מקבלים את ההצעה שלך למרות שהיא לא כל כך.

ניסן סלומינסקי: אני יודע.

ניסן סלומינסקי: זאת לא הצעה שלי.

ניסן סלומינסקי: זאת הצעה של ליצמן ומרב.

יצחק כהן: מקבלים אותה.

ניסן סלומינסקי: אין מס יסף עכשיו.

שגית אפיק: יורדים מיתר ההסתייגויות?

ניסן סלומינסקי: על זה אני שואל.

ראובן ריבלין: יתר ההסתייגויות לפרק הזה.

שגית אפיק: מס יסף נמצא בפרק הזה.

יצחק כהן: אפשר לבקש התייעצות סיעתית?

יצחק כהן: בסדר.

יצחק כהן: יורדים.

ניסן סלומינסקי: יורדים מהכול.

ניסן סלומינסקי: בואו נצביע על הפרק.

שגית אפיק: אתה יורד מכל ההסתייגויות בנושא העלאת שיעורי המס ליחיד.

שגית אפיק: אפשר להצביע על סעיף 40 פסקה (44) לפי ההצעה שנאמרה כאן, אפס עד 14 אלף – העלאה של אחוז אחד לעומת מה שיש היום.

שגית אפיק: 14 אלף עד 22 אלף – העלאה של 1,4 אחוזים.

שגית אפיק: מ-22 אלף ומעלה – העלאה של שני אחוזים.

יצחק כהן: בסדר.

ניסן סלומינסקי: מי בעד אישור הסעיף?

ניסן סלומינסקי: הצבעה

ניסן סלומינסקי: הסעיף התקבל פה אחד.

יצחק כהן: ניצחון לאופוזיציה.

ניסן סלומינסקי: ניצחון לאופוזיציה, אנחנו מסכימים ואנחנו שמחים על זה.

מרב מיכאלי: אנחנו מודות לכם על שיתוף הפעולה.

ניסן סלומינסקי: גם אנחנו מודים לכם.

ניסן סלומינסקי: אני רוצה להגיד שההישג הוא לא רק 0.1 אלא כל הסעיף הזה הוא הישג של כל חברי הוועדה.

יצחק כהן: להלן – הקבוצה.

ניסן סלומינסקי: ההישג הוא בהסכמה ועכשיו בואו נמשיך.

שגית אפיק: אנחנו עוברים ל-י"ט, העלאת שיעורי המס על הימורים, הגרלות ופרסים.

יעקב ליצמן: האם מישהו יכול להסביר לי מה זה הימורים?

ניסן סלומינסקי: אני חושב שכאן אין הסתייגויות.

שגית אפיק: יש.

עיסאווי פריג': כך אנחנו פוגעים בספורט.

שגית אפיק: הסעיף קובע שהעלאת שיעור המס על הגרלות ופרסים יהיה שלושים אחוזים במקום 25 אחוזים.

שגית אפיק: ההסתייגויות הן להלן.

שגית אפיק: של חברת הכנסת סתיו שפיר.

שגית אפיק: מישהו מייצג אותה כאן?

יצחק כהן: הקבוצה.

ניסן סלומינסקי: אתה רוצה להגיש הסתייגות על ההגרלות?

יצחק כהן: להעלות משלושים לחמישים אחוזים.

יצחק כהן: אם אפשר לשמונים, להעלות לשמונים.

שגית אפיק: ההסתייגות אומרת שמי שהכנסתו היא פחות מחצי מיליון שקלים חדשים לשנה, המס שהוא יחויב בו על הגרלות יישאר בשיעור של 25 אחוזים.

שגית אפיק: הסתייגות של סתיו שפיר.

ניסן סלומינסקי: היא לא נמצאת.

יצחק כהן: אבל היא בקבוצה.

שגית אפיק: את ההסתייגות הזאת היא הגישה בנפרד.

שגית אפיק: הסתייגות של הקבוצה, להעלות לשישים אחוזים.

ניסן סלומינסקי: אתם נשארים בזה?

ניסן סלומינסקי: אנחנו מצביעים על קבלת ההסתייגות.

עיסאווי פריג': למה אתם לא מנמקים?

מיכל בירן: אני רוצה לנמק.

ניסן סלומינסקי: בסדר.

ניסן סלומינסקי: דקה וחצי.

מיכל בירן: באופן כללי אני כמובן נגד כל העניין הזה של הימורים כאשר בסופו של דבר אנשים מסכנים מוציאים חלק ניכר ממשכורתם עליהם, אבל אחרי שכבר הדבר הזה קיים וזה המצב ואנשים מבזבזים חלק ניכר ממשכורתם, עכשיו נשאלת השאלה מה קורה כשהם סוף סוף זוכים.

מיכל בירן: להתייחס אל אנשים מבוססים ומשכורתם גבוהה באותה מידה כמו אל מוכי הגורל – ושוב, אני נגד השיטה הזאת, אבל אם כבר קרה והם סוף סוף זכו – זה לא הגיוני.

ניסן סלומינסקי: את הסברת בדיוק ההיפך.

שגית אפיק: אתה סברת את ההסתייגות של סתיו שפיר?

ניסן סלומינסקי: הסברת בדיוק ההפך.

ניסן סלומינסקי: הם ביקשו להעלות.

עיסאווי פריג': היא הסבירה את ההסתייגות של סתיו שפיר.

עיסאווי פריג': הוא הסבירה את ההסתייגות נכון.

ניסן סלומינסקי: ההסתייגות של סתיו שפיר ירדה.

ניסן סלומינסקי: זאת הייתה הסתייגות יחיד והיא לא כאן.

מיכל בירן: את ההיגיון של מפלגת העבודה אני מכירה.

מיכל בירן: שמישהו אחר יסביר.

עיסאווי פריג': את דיברת נכון ולעניין.

ניסן סלומינסקי: מי בעד קבלת ההסתייגות של סתיו שפיר?

ניסן סלומינסקי: הצבעה ההסתייגות לא התקבלה.

יצחק כהן: רביזיה.

שגית אפיק: יש הסתייגות של הקבוצה.

עיסאווי פריג': אני אנמק את ההסתייגות של הקבוצה.

אחמד טיבי: אתה לא יכול לנמק כי אתה מתנגד להסתייגות.

עיסאווי פריג': לא.

עיסאווי פריג': אני בעד ההסתייגות.

עיסאווי פריג': חברים, משבר הספורט בארץ - הכול מגיע מההימורים – מחייב עוד כסף ומאיפה נביא את הכסף?

עיסאווי פריג': חייבים להביא כסף כדי לסבסד את ההתאחדות ואת הבריכה האולימפית שעוד לא מוכנה.

יצחק כהן: בטייבה.

עיסאווי פריג': את הבריכה האולימפית תקצבו בחמישים מיליון שקלים ואחרי עשר שנים גמרה בתשעים מיליון ובעוד שבוע יש מכביה והיא נפתחת בלי מזגן.

עיסאווי פריג': צריך לגייס כסף לטוטו כדי לממן את הפעילויות.

אחמד טיבי: זה לא הנימוק של ההסתייגות.

עיסאווי פריג': איך מגייסים כסף?

עיסאווי פריג': מטילים מס על הרווחים.

אחמד טיבי: עכשיו אני רוצה לנמק את ההסתייגות הזאת.

ניסן סלומינסקי: לא.

ניסן סלומינסקי: יש הנמקה אחת בלבד.

אחמד טיבי: אני לא מסכים.

אחמד טיבי: אני אומר משהו אחר.

עיסאווי פריג': אבל הוא לא דיבר.

עיסאווי פריג': אחמד הוא השייח' שלנו.

ניסן סלומינסקי: אחד הסביר.

ניסן סלומינסקי: נקודה.

אחמד טיבי: אבל הוא לא התייחס להסתייגות.

ניסן סלומינסקי: אולי יהיו עוד הסתייגות ותוכל אתה להסביר.

אחמד טיבי: אני רוצה לדבר על הנושא הזה.

אחמד טיבי: זה דיבור ענייני.

אחמד טיבי: אני רוצה להתנגד להסתייגות.

אחמד טיבי: ניסן, אני רוצה להפתיע אותך.

אחמד טיבי: אני מתנגד להסתייגות.

ניסן סלומינסקי: יש עוד הסתייגות.

ניסן סלומינסקי: עוד דקה תדבר.

ניסן סלומינסקי: מי בעד קבלת ההסתייגות הזאת?

אראל מרגלית: לפני שאני מצביע, אני רוצה לשמוע.

ניסן סלומינסקי: אבל יש הסתייגות נוספת.

ניסן סלומינסקי: הוא ידבר.

ניסן סלומינסקי: אנחנו מצביעים על קבלת ההסתייגות.

ניסן סלומינסקי: הצבעה ההסתייגות לא התקבלה.

אחמד טיבי: אני נגד.

יצחק כהן: רביזיה.

עיסאווי פריג': רביזיה.

שגית אפיק: יש עוד הסתייגות לקבוצת בל"ד להפחית את שיעור המס על הגרלות ל-22 אחוזים.

ניסן סלומינסקי: אתה יכול להגיד מה שבא לך.

אחמד טיבי: אני חושב שההצעה להעלות את המס לשישים אחוזים היא הצעה מוגזמת.

אחמד טיבי: להלן – הקבוצה עשתה טעות כי נכון שזה מממן את אריאלה, אבל בכל זאת חלק מהרווחים הולכים, כמו שאמר עיסאווי פריג', לספורט, לתשתיות וכולי.

אחמד טיבי: נכון, לא באופן שוויוני, לא באופן פרופורציוני כפי שצריך, אבל זה מוגזם להטיל שישים אחוזים מס על הטוטו.

אחמד טיבי: לכן אני מבקש מהקבוצה לחזור בה ולבטל את הרביזיה.

אחמד טיבי: אני מודיע בשם הקבוצה שהרביזיה מבוטלת.

עיסאווי פריג': אני מבקש התייעצות סיעתית.

אחמד טיבי: מבוטלת, מבוטלת, מבוטלת.

ניסן סלומינסקי: גם ההסתייגות מבוטלת.

אחמד טיבי: ההסתייגות של שישים אחוזים.

ניסן סלומינסקי: לא, ההסתייגות בה דובר עכשיו.

אחמד טיבי: לא.

אחמד טיבי: רק השישים אחוזים.

מיכל בירן: לפני שמחליטים, אני מבקשת התייעצות סיעתית.

ניסן סלומינסקי: אנחנו מחדשים את הישיבה.

ראובן ריבלין: ניסן, אם מתכוונים לשבת מחר, כדאי לקבוע שבשעה 2:00 לפנות בוקר נסיים.

ראובן ריבלין: יהיו אנשים שיאמרו שהם נרדמו ולכן לא הגיעו.

ניסן סלומינסקי: תלוי אם הם בקואליציה או באופוזיציה.

ניסן סלומינסקי: בקואליציה אסור שיקרה דבר כזה.

ראובן ריבלין: בטח שאסור, אבל זה יכול לקרות.

ראובן ריבלין: יש כאלה שהם בקואליציה ובכלל לא מטריד אותם אם הם כאן או לא.

ניסן סלומינסקי: אנחנו ממשיכים בנושא ההגרלות.

יעקב ליצמן: מרגע זה מתחיל נושא חדש.

יעקב ליצמן: אם אתם לא יודעים לפרגן לאופוזיציה בשום דבר, מרגע זה מתחיל כל נושא הוא נושא חדש והלילה אין תקציב.

ניסן סלומינסקי: תאמין לי שעושים השתדלות.

יעקב ליצמן: תקשיב לי טוב.

יעקב ליצמן: אני לוחמני.

יעקב ליצמן: לא יהיה תקציב כי על כל נושא אני הולך לומר נושא חדש.

ניסן סלומינסקי: אבל הנושאים הרגילים הם לא נושאים חדשים.

אלעזר שטרן: אבל ליצמן, פרגנו לכם.

אלעזר שטרן: 1.4 אחוז.

יעקב ליצמן: זה נקרא לפרגן?

אלעזר שטרן: זה מה שביקשת.

יעקב ליצמן: אל תגיד לי מה ביקשתי.

יעקב ליצמן: אני יודע בדיוק מה ביקשתי.

אלעזר שטרן: גם את זה.

משה גפני: אלעזר, אי אפשר להתייחס לאנשים שיושבים כאן כאל אוויר.

משה גפני: אם רוצים להתייחס לאנשים כאל אוויר, כל נושא יהיה נושא חדש.

יעקב ליצמן: מי שמבקש נושא חדש, חייבים להעביר את זה לוועדת הכנסת.

משה גפני: ברור.

משה גפני: זה גם מה ששגית אמרה.

ניסן סלומינסקי: רבותיי, אנחנו ממשיכים.

ניסן סלומינסקי: אנחנו באמצע הנושא של ההגרלות.

ניסן סלומינסקי: יש לנו עוד הסתייגויות?

שגית אפיק: צריך להצביע על ההסתייגות של בל"ד להוריד את זה ל-22 אחוזים.

ניסן סלומינסקי: מי בעד ההסתייגות של בל"ד?

ניסן סלומינסקי: הצבעה ההסתייגות לא התקבלה.

שגית אפיק: אפשר להצביע על סעיף 40(45).

משה גפני: זה שונה מהכחול?

שגית אפיק: סעיף 40(45) לא שונה מהכחול.

שגית אפיק: זאת העלאה של שיעור המס על הימורים או הגרלות, שלושים אחוזים.

שגית אפיק: לא שונה מהכחול.

משה גפני: אי אפשר לטעון על זה נושא חדש.

שגית אפיק: לא.

שגית אפיק: אי אפשר להצביע על הסעיף כיוון שיש לו רביזיות.

שגית אפיק: לא הצבענו על הסעיף.

שגית אפיק: ביקשתם רביזיה.

שגית אפיק: נעבור ל-כ', פעולה חייבת בדיווח.

משה גפני: זה כמו הכחול?

ניסן סלומינסקי: הכול כמו הכחול.

שגית אפיק: אתם מסירים את הרביזיות על ההסתייגויות של שיעורי המס על הגרלות?

שגית אפיק: לא.

שגית אפיק: אי אפשר להצביע על הסעיף.